L 118/18
EL
Επίσημη Εφημερίδα της Ευρωπαϊκής Ένωσης
20.4.2022
(16)
Η καταχώριση του εμπορικού οκταβρωμοδιφαινυλαιθέρα στο μέρος 3 του παραρτήματος I του κανονισμού (ΕΕ) αριθ.
649/2012 καλύπτει επίσης την ουσία οκταβρωμοδιφαινυλαιθέρας που αναφέρεται στα μέρη 1 και 2 του παραρτήματος I του εν λόγω κανονισμού.
Επομένως, ο οκταβρωμοδιφαινυλαιθέρας θα πρέπει να διαγραφεί από τους καταλόγους χημικών προϊόντων που περιλαμβάνονται στα μέρη 1 και 2 του παραρτήματος I του κανονισμού (ΕΕ) αριθ.
649/2012.
(17)
Κατά την ένατη συνεδρίασή της που πραγματοποιήθηκε από τις 29 Απριλίου έως τις 10 Μαΐου 2019, η διάσκεψη των μερών της σύμβασης της Στοκχόλμης για τους έμμονους οργανικούς ρύπους (στο εξής: σύμβαση της Στοκχόλμης) αποφάσισε να συμπεριλάβει την ουσία dicofol (δικοφόλη) στο παράρτημα Α της εν λόγω σύμβασης.
Κατά συνέπεια, η εν λόγω ουσία καταχωρίστηκε στο μέρος Α του παραρτήματος I του κανονισμού (ΕΕ) 2019/1021 και, ως εκ τούτου, θα πρέπει να προστεθεί στον κατάλογο χημικών προϊόντων του μέρους 1 του παραρτήματος V του κανονισμού (ΕΕ) αριθ.
649/2012.
Δεδομένου ότι η καταχώριση στο μέρος 1 του παραρτήματος V του κανονισμού (ΕΕ) αριθ.
649/2012 απαγορεύει την εξαγωγή ουσίας χωρίς καμία εξαίρεση, η καταχώριση του dicofol στα μέρη 1 και 2 του παραρτήματος I του εν λόγω κανονισμού δεν είναι πλέον αναγκαία και θα πρέπει να διαγραφεί.
(18)
Κατά την ένατη συνεδρίασή της που πραγματοποιήθηκε από τις 29 Απριλίου έως τις 10 Μαΐου 2019, η διάσκεψη των μερών της σύμβασης της Στοκχόλμης αποφάσισε να συμπεριλάβει την ουσία υπερφθοροοκτανοϊκό οξύ (PFOA), τα άλατά του και τις συγγενείς με το PFOA ενώσεις στο παράρτημα Α της εν λόγω σύμβασης, με ορισμένες εξαιρέσεις και με την υποχρέωση των μερών να απαγορεύουν την εξαγωγή αφρών πυρόσβεσης που περιέχουν τις εν λόγω χημικές ουσίες.
Κατά συνέπεια, το υπερφθοροοκτανοϊκό οξύ (PFOA), τα άλατά του και οι συγγενείς με το PFOA ενώσεις καταχωρίστηκαν στο μέρος Α του παραρτήματος I του κανονισμού (ΕΕ) 2019/1021 και, ως εκ τούτου, θα πρέπει να προστεθούν στον κατάλογο χημικών προϊόντων του μέρους 1 του παραρτήματος V του κανονισμού (ΕΕ) αριθ.
649/2012 όσον αφορά την παρουσία τους σε αφρούς πυρόσβεσης.
(19)
Κατά την έβδομη συνεδρίασή της που πραγματοποιήθηκε από τις 4 έως τις 15 Μαΐου 2015, η διάσκεψη των μερών της σύμβασης της Στοκχόλμης αποφάσισε να συμπεριλάβει τις ουσίες πενταχλωροφαινόλη, τα άλατά της και τους εστέρες της στο παράρτημα Α της εν λόγω σύμβασης.
Κατά συνέπεια, οι εν λόγω ουσίες καταχωρίστηκαν στο μέρος Α του παραρτήματος I του κανονισμού (ΕΕ) 2019/1021 και, ως εκ τούτου, θα πρέπει να προστεθούν στον κατάλογο χημικών προϊόντων του μέρους 1 του παραρτήματος V του κανονισμού (ΕΕ) αριθ.
649/2012.
(20)
Κατά την τέταρτη συνεδρίασή της που πραγματοποιήθηκε από τις 4 έως τις 8 Μαΐου 2009, η διάσκεψη των μερών της σύμβασης της Στοκχόλμης αποφάσισε να συμπεριλάβει τις ουσίες υπερφθοροκτανοσουλφονικό οξύ (PFOS), τα άλατά του και το υπερφθοροοκτανοσουλφονυλοφθορίδιο στο παράρτημα Β της εν λόγω σύμβασης.
Η καταχώριση αυτή τροποποιήθηκε εν συνεχεία με την απόφαση SC-9/4 το 2019.
Οι εν λόγω ουσίες είναι καταχωρισμένες στο μέρος Α του παραρτήματος I του κανονισμού (ΕΕ) 2019/1021 και, ως εκ τούτου, θα πρέπει να προστεθούν στον κατάλογο χημικών προϊόντων του μέρους 1 του παραρτήματος V του κανονισμού (ΕΕ) αριθ.
649/2012.
(21)
Το μέρος 1 του παραρτήματος V του κανονισμού (ΕΕ) αριθ.
649/2012 περιλαμβάνει εγγραφή για αντικείμενα που περιέχουν τετρα-, πεντα-, εξα- και επταβρωμοδιφαινυλαιθέρα σε αναλογία ίση ή μεγαλύτερη του 0,1 % κατά βάρος όταν παράγονται εν μέρει ή πλήρως από ανακυκλωμένα υλικά ή υλικά από απόβλητα που έχουν προετοιμαστεί για επαναχρησι­ μοποίηση.
Η εν λόγω εγγραφή βασίζεται σε περιορισμό που ορίζεται στον κανονισμό (ΕΚ) αριθ.
850/2004 του Ευρωπαϊκού Κοινοβουλίου και του Συμβουλίου (24).
Οι διατάξεις σχετικά με τις εν λόγω ουσίες τροποποιήθηκαν με τον κανονισμό (ΕΕ) 2019/1021, ο οποίος μειώνει τις επιτρεπόμενες συγκεντρώσεις σε αντικείμενα και προσθέτει τον δεκαβρωμοδιφαινυλαιθέρα στον κατάλογο των πολυβρωμοδιφαινυλαιθέρων.
Οι εν λόγω αλλαγές θα πρέπει να αποτυπωθούν στο μέρος 1 του παραρτήματος V του κανονισμού (ΕΕ) αριθ.
649/2012.
(22)
Ο κανονισμός (ΕΕ) 2017/852 απαγορεύει την εξαγωγή υδραργύρου, ορισμένων μειγμάτων μεταλλικού υδραργύρου με άλλες ουσίες, ορισμένων ενώσεων υδραργύρου και ορισμένων προϊόντων με προσθήκη υδραργύρου.
Οι εν λόγω απαγορεύσεις εξαγωγής θα πρέπει να αποτυπωθούν στο μέρος 2 του παραρτήματος V του κανονισμού (ΕΕ) αριθ.
649/2012.
(23)
Σύμφωνα με το άρθρο 14 παράγραφος 2 του κανονισμού (ΕΕ) αριθ.
649/2012, η Επιτροπή υποχρεούται να αναθεωρεί την ταξινόμηση κάθε χημικής ουσίας που απαριθμείται στο παράρτημα I του εν λόγω κανονισμού υπό το πρίσμα τυχόν αλλαγών στην ονοματολογία του εναρμονισμένου συστήματος του Παγκόσμιου Οργανισμού Τελωνείων ή στη συνδυασμένη ονοματολογία της Ευρωπαϊκής Ένωσης.
Ορισμένες ταξινομήσεις χημικών προϊόντων στη συνδυασμένη ονοματολογία της Ευρωπαϊκής Ένωσης έχουν αλλάξει από τότε που τα εν λόγω χημικά προϊόντα προστέθηκαν στο παράρτημα I του κανονισμού (ΕΕ) αριθ.
649/2012.
Οι αλλαγές αυτές θα πρέπει να αποτυπωθούν στο εν λόγω παράρτημα.
(24) Κανονισμός (ΕΚ) αριθ.
850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (ΕΕ L 158 της 30.4.2004, σ.
7).